pythainlp/thaigov-corpus huggingface dataset:
รัฐบาลไทย-ผช.รมว.แรงงาน นำทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว
วันศุกร์ที่ 24 เมษายน 2563
ผช.รมว.แรงงาน นําทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว
กระทรวงแรงงาน ผนึกกําลังสภากาชาดไทย กรมอนามัย กระทรวงสาธารณสุข ลงพื้นที่นครปฐมสร้างความตระหนักรู้ให้แรงงานต่างด้าวรู้จักวิธีการป้องกันตนเองจากการแพร่ระบาดของไวรัสโควิด - 19 พร้อมพบปะผู้ว่าราชการจังหวัด นายกเหล่ากาชาดจังหวัดและหัวหน้าส่วนราชการ กําหนดมา
เมื่อวันที่ 24 เมษายน 2563 เวลา 10.00 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วย นายแพทย์พิชิต
ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทย พร้อมด้วยผู้บริหารระดับสูงกระทรวงแรงงาน ลงพื้นที่จังหวัดนครปฐม เพื่อตรวจเยี่ยมและพบปะแรงงานต่างด้าว ณ ชุมชนบ้านท่าตลาด ตลาดศรีสามพราน และชุมชนยายชา อ.สามพราน จ.นครปฐม จากนั้น ผู้ช่วยรัฐมนตรีประจํากระทรวงแรงงาน และคณะ ได้ประชุมร่วมกับ นายชาญนะ เอี่ยมแสง ผู้ว่าราชการจังหวัดนครปฐม นายกเหล่ากาชาดจังหวัดและหัวหน้าส่วนราชการ เพื่อรับฟังการดําเนินการป้องกันการแพร่ระบาดของเชื้อไวรัสโควิด-19 ในกลุ่มแรงงานต่างด้าวพื้นที่ จ.นครปฐม ณ ห้องประชุมเทศบาลเมืองสามพราน อ.สามพราน จ.นครปฐม โดยกล่าวว่า กระทรวงแรงงานมีมาตรการเร่งด่วนกรณีวิกฤติการณ์โรคโควิด – 19 เพื่อป้องกันและเยียวยาในกลุ่มแรงงานต่างด้าว ได้แก่ 1) การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์
จะกลับเข้าสู่ภาวะปกติ 2) การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563 3) ป้องกันการแพร่ระบาดของไวรัสโควิด - 19 ในกลุ่มแรงงานต่างด้าว โดยร่วมมือกับสภากาชาดไทย กรมอนามัย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่างๆ 4) การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ 5) การให้บริการทางการแพทย์แก่ผู้ประกันตนที่ป่วยเป็นโรคโควิด - 19 6) การปรับเพิ่มสิทธิประโยชน์กรณีว่างงาน และ 7) ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน เป็นต้น
ดร.ดวงฤทธิ์ กล่าวว่า ปัจจุบันประเทศไทยมีคนต่างด้าวที่ได้รับอนุญาตทํางาน จํานวน 2,660,159 คน โดยแบ่งเป็นประเภทระดับฝีมือ จํานวน 168,176 คน ตลอดชีพ 241 คน ชนกลุ่มน้อย 44,800 คน และแรงงานประเภททั่วไป 2,446,942 คน ในพื้นที่จังหวัดนครปฐมมีแรงงานทั้งสิ้น 97,228 คน แบ่งเป็นระดับฝีมือ 2,206 คน ชนกลุ่มน้อย 6,782 คน และแรงงานประเภททั่วไป 88,240 คน สําหรับมาตรการในการป้องกันการแพร่ระบาดของเชื้อไวรัสโควิด – 19 ในกลุ่มแรงงานต่างด้าว สํานักงานจัดหางานจังหวัดนครปฐมได้ขอความร่วมมือนายจ้าง/สถานประกอบการและกําชับแรงงานต่างด้าวให้ปฏิบัติตามข้อกําหนด ได้แก่ ให้ผู้ประกอบการ ลูกจ้าง สวมหน้ากากอนามัยหรือหน้ากากผ้า ล้างมือด้วยสบู่ แอลกอฮอล์ เจล หรือน้ํายาฆ่าเชื้อโรค เว้นระยะนั่งหรือยืนห่างกันอย่างน้อย 1 เมตร เพื่อป้องกันการติดต่อสัมผัส หรือแพร่เชื้อโรคทางฝอยละอองน้ําลาย และให้ควบคุมจํานวนผู้ร่วมกิจกรรมมิให้แออัด หรือลดเวลาในการทํากิจกรรมให้สั้นลงเท่าที่จําเป็น โดยถือหลักการหลีกเลี่ยงการติดต่อสัมผัสระหว่างกัน เป็นต้น
รัฐบาลไทย-ข่าวทำเนียบรัฐบาล-ธ.ก.ส.พร้อมดูแลเกษตรกรฝ่าวิกฤตภัยแล้ง
วันพฤหัสบดีที่ 25 กรกฎาคม 2562
ธ.ก.ส.พร้อมดูแลเกษตรกรฝ่าวิกฤตภัยแล้ง
ธ.ก.ส.เร่งออกมาตรการขยายเวลาชําระหนี้ เตรียมวงเงินกู้พิเศษไว้ 55,000 ล้านบาท สําหรับสินเชื่อฉุกเฉินเพื่อเป็นค่าใช้จ่าย ดอกเบี้ย 0% ในปีแรก และสินเชื่อเพื่อฟื้นฟูและพัฒนาคุณภาพชีวิต ดอกเบี้ย 5%
ธ.ก.ส. เร่งออกมาตรการขยายเวลาชําระหนี้ เตรียมวงเงินกู้พิเศษไว้ 55,000 ล้านบาท สําหรับสินเชื่อฉุกเฉินเพื่อเป็นค่าใช้จ่าย ดอกเบี้ย 0% ในปีแรก และสินเชื่อเพื่อฟื้นฟูและพัฒนาคุณภาพชีวิต ดอกเบี้ย 5% คาดว่าจะสามารถช่วยเหลือบรรเทาความเดือดร้อนให้เกษตรกรที่ประสบภัยแล้งกว่า 1 ล้านราย
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากปรากฏการณ์ เอลนีโญ ทําให้หลายพื้นที่ประสบปัญหาขาดแคลนน้ําในการอุปโภคบริโภคและทําการเกษตร จากรายงานสถานการณ์สาธารณภัยของกรมป้องกันและบรรเทาสาธารณะภัย การประเมินทางด้านอุตุนิยมวิทยาในสภาวะฝนที่มีต่อประเทศไทย โดยมีพื้นที่การเกษตรได้รับความเสียหายในวงกว้าง ส่งผลกระทบต่อการดํารงชีวิตประจําวันและการประกอบอาชีพของเกษตรกร ในส่วนของ ธ.ก.ส. คาดว่ามีเกษตรกรลูกค้าที่ได้รับผลกระทบจากภัยแล้งทําให้ไม่สามารถทําการผลิตหรือผลิตผลได้รับความเสียหาย จํานวนกว่า 1 ล้านราย
เพื่อบรรเทาความเดือดร้อนและคลายความกังวลในเรื่องหนี้สินของเกษตรกร คณะกรรมการ ธ.ก.ส. ในการประชุมเมื่อวันที่ 24 กรกฎาคม 2562 เห็นชอบให้ ธ.ก.ส. เร่งดําเนินการช่วยเหลือเกษตรกรที่ประสบภัยแล้ง ประกอบด้วยการแก้ไขปัญหาหนี้สินเดิม โดย ธ.ก.ส.จะขยายเวลาชําระหนี้ต้นเงินกู้ที่ถึงกําหนดชําระออกไปก่อนอีกระยะหนึ่ง นอกจากนี้ยังได้จัดเตรียมวงเงินสินเชื่อใหม่ไว้ 50,000 ล้านบาท เพื่อเป็นค่าใช้จ่ายฉุกเฉิน หรือ ค่าลงทุนในการผลิตทดแทนส่วนที่เสียหาย ช่วยแบ่งเบาภาระค่าครองชีพในครัวเรือนและป้องกันปัญหาการเป็นหนี้นอกระบบ เช่น ค่าใช้จ่ายในการจัดหาน้ําเพื่ออุปโภคและบริโภค หรือเพื่อการเกษตร ค่าจัดหาพันธุ์พืช หรือเตรียมดินในการผลิตรอบใหม่ ค่าจัดหาน้ําและอาหารสํารองให้กับปศุสัตว์ รายละไม่เกิน 50,000 บาท อัตราดอกเบี้ย ร้อยละ 0 ในปีแรก และปีที่ 2 – 5 คิดดอกเบี้ย MRR (ปัจจุบัน MRR ร้อยละ7) จ่ายสินเชื่อตั้งแต่ 1 สิงหาคม 2562- 31 ธันวาคม 2562 นอกจากนี้ยังเตรียมสินเชื่อเพื่อฟื้นฟูและพัฒนาคุณภาพชีวิต ไว้อีก 5,000 ล้านบาท เพื่อฟื้นฟูการผลิตหรือปรับเปลี่ยนการผลิตที่สามารถลดความเสี่ยงจากภัยแล้ง เช่น การลงทุนในระบบน้ํา การผลิตการเกษตรในรูปแบบที่ใช้น้ําน้อย เป็นต้น รายละไม่เกิน 500,000 บาท อัตราดอกเบี้ย MRR - 2 กําหนดชําระคืนไม่เกิน 15 ปี
ทั้งนี้ เนื่องจากมีแนวโน้มว่าจะมีพื้นที่ภัยแล้งในหลายจังหวัดและทุกหน่วยงานกําลังเร่งสํารวจความเสียหาย ธ.ก.ส.จึงอยู่ระหว่างจัดเตรียมข้อมูลและประสานงานหน่วยงานที่เกี่ยวข้องเพื่อพิจารณากําหนดแนวทางในการช่วยเหลือเพิ่มเติมให้แก่เกษตรกรที่ได้รับผลกระทบจากภัยแล้งโดยเร็ว
นายอภิรมย์กล่าวอีกว่า การดําเนินงานในช่วงที่ผ่านมา ธนาคารได้มอบหมายให้พนักงานในพื้นที่ที่ประสบภัยออกเยี่ยมเยียนให้กําลังใจเกษตรกรลูกค้า และสํารวจความเสียหาย พร้อมจัดหาถุงยังชีพ อาหาร น้ําดื่ม ถังน้ํา ตลอดจนเครื่องอุปโภคบริโภคที่จําเป็น เพื่อนําไปช่วยเหลือบรรเทาความเดือดร้อนในเบื้องต้น และในกรณีที่เกษตรกรทําประกันภัยพืชผล
ธ.ก.ส.จะเร่งประสานงานให้มีการจ่ายเงินชดเชยแก่เกษตรกรโดยเร็วต่อไป
รัฐบาลไทย-ข่าวทำเนียบรัฐบาล-นายกรัฐมนตรีเตรียมเปิดทดลองให้บริการเดินรถไฟฟ้าสายสีเขียว  ช่วงหมอชิต – สะพานใหม่ – คูคต เชื่อมโยงการเดินทาง ยกระดับคุณภาพชีวิต และบรรเทาปัญหาจราจรติดขัด
วันพฤหัสบดีที่ 8 สิงหาคม 2562
นายกรัฐมนตรีเตรียมเปิดทดลองให้บริการเดินรถไฟฟ้าสายสีเขียว  ช่วงหมอชิต – สะพานใหม่ – คูคต เชื่อมโยงการเดินทาง ยกระดับคุณภาพชีวิต และบรรเทาปัญหาจราจรติดขัด
นายกรัฐมนตรีเตรียมเปิดทดลองให้บริการเดินรถไฟฟ้าสายสีเขียว  ช่วงหมอชิต – สะพานใหม่ – คูคต เชื่อมโยงการเดินทาง ยกระดับคุณภาพชีวิต และบรรเทาปัญหาจราจรติดขัด
วันนี้ (8 สิงหาคม 2562) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า ในวันศุกร์ที่ 9 สิงหาคม 2562 พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานในพิธีเปิดทดลองให้บริการเดินรถไฟฟ้าสายสีเขียว ช่วงหมอชิต – สะพานใหม่ – คูคตจํานวน 1 สถานี จากสถานีหมอชิต (N8) ไปยังสถานีห้าแยกลาดพร้าว (N9) เพื่ออํานวยความสะดวกแก่ประชาชน และบรรเทาปัญหาการจราจรติดขัดบริเวณถนนพหลโยธินและถนนวิภาวดีรังสิต ณ บริเวณสถานีห้าแยกลาดพร้าว กรุงเทพมหานคร โดยมีคณะผู้บริหารกทม. ผู้บริหารกรุงเทพธนาคม และผู้บริหาร บมจ.ระบบขนส่งมวลชนกรุงเทพ (BTSC) ร่วมตรวจเยี่ยม โอกาสนี้นายกรัฐมนตรีจะกล่าวในพิธีเปิดทดลองให้บริการเดินรถไฟฟ้าสายสีเขียว ช่วงหมอชิต – สะพานใหม่ – คูคต จํานวน 1 สถานี และ จะโดยสารรถไฟฟ้าจากสถานีห้าแยกลาดพร้าว ไปยังสถานีหมอชิตพร้อมคณะผู้บริหารและสื่อมวลชนก่อนเดินทางกลับ
สําหรับโครงการรถไฟฟ้าสายสีเขียว ช่วงหมอชิต-สะพานใหม่-คูคต เป็นโครงการของการรถไฟฟ้าขนส่งมวลชนแห่งประเทศไทย (รฟม.) มีแนวเส้นทางเริ่มต้นต่อเนื่องจากแนวเส้นทางของโครงการระบบขนส่งมวลชนกรุงเทพมหานคร (BTS) ที่สถานีหมอชิตข้ามทางยกระดับดอนเมืองโทลล์เวย์ บริเวณห้าแยกลาดพร้าวและสิ้นสุดที่บริเวณคลองสอง (บริเวณสถานีคูคต) รวมระยะทางประมาณ 19 กิโลเมตร เป็นทางยกระดับตลอดเส้นทางรวม 16 สถานี ประกอบด้วย สถานีห้าแยกลาดพร้าว สถานีพหลโยธิน 24 สถานีรัชโยธิน สถานีเสนานิคม สถานี ม.เกษตรศาสตร์ สถานีกรมป่าไม้ สถานีบางบัว สถานีกรมทหารราบที่ 11 สถานีวัดพระศรีมหาธาตุ สถานีพหลโยธิน 59 สถานีสายหยุด สถานีสะพานใหม่ สถานี รพ.ภูมิพลอดุลยเดช สถานีพิพิธภัณฑ์กองทัพอากาศ สถานีแยก คปอ. และสถานีคูคต นอกจากนี้มีสถานีที่เป็นจุดเชื่อมต่อการเดินทางกับรถไฟฟ้าและระบบขนส่งสาธารณะอื่นๆ ทั้งยังบรรเทาความแออัดของผู้โดยสารที่สถานีรถไฟฟ้า BTS หมอชิต ให้กระจายมาใช้บริการที่สถานีห้าแยกลาดพร้าว ซึ่งจะสามารถเชื่อมต่อการเดินทางกับสายสีน้ําเงินที่สถานีพหลโยธินได้อย่างสะดวก ซึ่งเชื่อว่าจะช่วยลดปริมาณการจราจรหนาแน่นบริเวณห้าแยกลาดพร้าว ถนนพหลโยธินรวมถึงถนนวิภาวดีได้อีกทางหนึ่ง
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบเงินช่วยเหลือ จำนวน 5 ล้านบาท เพื่อแสดงความห่วงใยและน้ำใจของไทยต่อเหตุการณ์อุทกภัยในญี่ปุ่น
วันจันทร์ที่ 16 กรกฎาคม 2561
นายกรัฐมนตรีมอบเงินช่วยเหลือ จํานวน 5 ล้านบาท เพื่อแสดงความห่วงใยและน้ําใจของไทยต่อเหตุการณ์อุทกภัยในญี่ปุ่น
นายกรัฐมนตรีมอบเงินช่วยเหลือ จํานวน 5 ล้านบาท เพื่อแสดงความห่วงใยและน้ําใจของไทยต่อเหตุการณ์อุทกภัยในญี่ปุ่น
วันนี้ (จ 16 ก.ค.61) เวลา 09.00 น ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้มอบเงินช่วยเหลือ ให้แก่นายชิโระ ซะโดะชิมะ เอกอัครราชทูตญี่ปุ่นประจําประเทศไทย เป็นจํานวนเงิน 5 ล้านบาท (ประมาณ 16 ล้านเยน) เพื่อเป็นการแสดงความห่วงใยและน้ําใจของประเทศไทยต่อเหตุการณ์อุทกภัยในหลายเขตพื้นที่ภาคตะวันตกในครั้งนี้ โดยนายกรัฐมนตรีได้กล่าวในนามรัฐบาลและประชาชนไทย รู้สึกเสียใจต่อเหตุอุทกภัยและภาวะดินถล่มในหลายเขตพื้นที่ภาคตะวันตกของญี่ปุ่น จากเหตุฝนตกหนักตั้งแต่เมื่อวันที่ 5 กรกฎาคม ที่ผ่านมา ทําให้ผู้เสียชีวิต ผู้สูญหาย และต้องอพยพผู้คนจํานวนมาก นับว่าเป็นเหตุอุทกภัยที่รุนแรงในรอบ 30 ปี นายกรัฐมนตรีกล่าวขอเป็นกําลังใจและเชื่อว่าญีปุ่นจะสามารถกลับมาฟื้นฟูได้โดยเร็ว
ทั้งนี้ เอกอัครราชทูตญีปุ่น ประจําประเทศไทย ได้กล่าวแสดงความซาบซึ้งและกล่าวขอบคุณ โดยรับจะเร่งประสานในการส่งมอบเงินช่วยเหลือดังกล่าวนี้ ไปใช้อย่างเหมาะสมที่สุดเพื่อให้ผู้รับความเสียหายได้รับประโยชน์สูงสุด
***************
รัฐบาลไทย-ข่าวทำเนียบรัฐบาล-พม. กำชับทีม One Home ลงพื้นที่ช่วยเหลือหญิงที่ป่วยเป็นโรคเนื้องอกในสมอง และพิการตาบอด แต่ยังไม่มีบัตรคนพิการ ที่ จ.นครสวรรค์ และชายร่างกายพิการ  ที่ จ.นครราชสีมา
วันศุกร์ที่ 9 พฤศจิกายน 2561
พม. กําชับทีม One Home ลงพื้นที่ช่วยเหลือหญิงที่ป่วยเป็นโรคเนื้องอกในสมอง และพิการตาบอด แต่ยังไม่มีบัตรคนพิการ ที่ จ.นครสวรรค์ และชายร่างกายพิการ  ที่ จ.นครราชสีมา
พม. กําชับทีม One Home ลงพื้นที่ช่วยเหลือหญิงที่ป่วยเป็นโรคเนื้องอกในสมอง และพิการตาบอด แต่ยังไม่มีบัตรคนพิการ ที่ จ.นครสวรรค์ และชายร่างกายพิการ ช่วยเหลือตัวเองไม่ได้ ที่ จ.นครราชสีมา
วันนี้ (9 พ.ย. 61) เวลา 08.30 น.นายอภิชาติ อภิชาตบุตร รองปลัดกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 137/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทาง การป้องกันและแก้ไขปัญหา โดยมีผู้เข้าร่วมการประชุม ประกอบด้วย ผู้บริหารและผู้แทนจากหน่วยงานสังกัด กระทรวง พม. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายอภิชาติกล่าวว่า จากกรณีหญิงวัย 36 ปี ต้องรับภาระดูแลพี่สาวที่ป่วยเป็นโรคเนื้องอกในสมอง และพิการตาบอดทั้ง 2 ข้าง แต่ยังไม่มีบัตรคนพิการ มีเพียงสามีของตนเองที่ต้องทํางานหาเลี้ยงครอบครัว อีกทั้งต้องรับภาระดูแลลูกชายวัย 11 ขวบ ครอบครัวมีฐานะยากจน ที่จังหวัดนครสวรรค์ และกรณีชายวัย 35 ปี ร่างกายพิการ แขน-ขาลีบเล็กและอ่อนแรง ร่างกายผอมซูบ ช่วยเหลือตัวเองไม่ได้ อยู่เพียงลําพังกับแม่ และอาศัยภายในบ้านสภาพเก่าทรุดโทรมและไม่มีห้องน้ําใช้ ครอบครัวมีฐานะยากจน ที่จังหวัดนครราชสีมา นั้น ได้กําชับให้พัฒนาสังคมและความมั่นคงของมนุษย์จังหวัดนครสวรรค์ (พมจ.นครสวรรค์) และพัฒนาสังคมและความมั่นคงของมนุษย์จังหวัดนครราชสีมา (พมจ.นครราชสีมา) พร้อมทีม พม. One Home ทั้งสองจังหวัด ลงพื้นที่เยี่ยมบ้านเพื่อตรวจสอบข้อเท็จจริงและ ให้การช่วยเหลือในเบื้องต้นตามภารกิจด้านคนพิการ พร้อมมอบสิ่งของเครื่องใช้ที่จําเป็น อีกทั้ง ประสานหน่วยงาน ที่เกี่ยวข้องในพื้นที่ติดตามเรื่องการทําบัตรคนพิการ การรักษาพยาบาลอาการป่วยอย่างใกล้ชิด และการปรับปรุงที่อยู่อาศัยให้ถูกสุขลักษณะและเหมาะสมกับการใช้ชีวิตประจําวันสําหรับคนพิการ รวมทั้งการให้คําปรึกษาแนะนําเพื่อขอรับสิทธิสวัสดิการที่พึงได้รับตามกฎหมาย และหาแนวทางในการดูแลในระยะยาวต่อไป ทั้งนี้ หากประชาชนที่ประสบภัยและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่
นายอภิชาติกล่าวเพิ่มเติมว่า สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีเด็กชายวัย 2 ขวบ ถูกพ่อแท้ๆวัย 25 ปี ทําร้ายร่างกาย จนได้รับบาดเจ็บสาหัส และจับเปลือยกาย นําตัวไปปล่อยทิ้งไว้ในป่า ที่จังหวัดนครนายก นั้น ทางทีม One Home พร้อมด้วยหน่วยงานที่เกี่ยวข้องได้ลงพื้นที่ตรวจสอบข้อเท็จจริงและได้ให้การช่วยเหลือคุ้มครองสวัสดิภาพเด็กตาม พ.ร.บ. คุ้มครองเด็ก พ.ศ. 2546 โดยได้ติดตามอาการบาดเจ็บของเด็กและสอบถามข้อมูลเบื้องต้น รวมทั้งลงพื้นที่เยี่ยมบ้านของแม่เด็ก เพื่อประเมินความพร้อมในการเลี้ยงดูเด็กหลังจากเสร็จสิ้นกระบวนการรักษาพยาบาล นอกจากนี้ยังได้สร้างความเข้าใจต่อสื่อมวลชนในพื้นที่ในการนําเสนอข่าวภายใต้การคุ้มครองสิทธิเด็กตาม พ.ร.บ. คุ้มครองเด็ก พ.ศ. 2546
รัฐบาลไทย-ข่าวทำเนียบรัฐบาล-"ปิยะสกล" ยืนยันรัฐบาลไม่ล้มเลิกบัตรทอง 30 บาท และจะพัฒนาให้ดียิ่งขึ้น เพื่อประชาชนรับประโยชน์สูงสุด
วันพฤหัสบดีที่ 27 เมษายน 2560
"ปิยะสกล" ยืนยันรัฐบาลไม่ล้มเลิกบัตรทอง 30 บาท และจะพัฒนาให้ดียิ่งขึ้น เพื่อประชาชนรับประโยชน์สูงสุด
รัฐมนตรีว่าการกระทรวงสาธารณสุข ยืนยันรัฐบาลไม่ล้มเลิกโครงการหลักประกันสุขภาพแห่งชาติ พร้อมพัฒนาให้ดียิ่งขึ้น  ทั้งด้านสิทธิประโยชน์และคุณภาพบริการ ล่าสุดครม.อนุมัติงบเพิ่ม 5,000 ล้านบาท ให้กระทรวงสาธารณสุขพัฒนาระบบบริการ รวมทั้งเพิ่มงบเหมาจ่ายรายหัว
ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับกรณีข่าวรัฐบาลจะพยายามยกเลิกโครงการบัตรทองว่าขอยืนยันว่าข่าวดังกล่าวไม่เป็นความจริงประชาชนไม่ต้องกังวล รัฐบาลไม่มีนโยบายล้มเลิกโครงการนี้อย่างแน่นอน มีแต่จะพัฒนาให้ดียิ่งขึ้น โดยกระทรวงสาธารณสุขและสํานักงานหลักประกันสุขภาพแห่งชาติ ได้ร่วมกันพัฒนาระบบบริหารจัดการมาอย่างต่อเนื่อง ทั้งด้านการดูแลและปรับสิทธิประโยชน์ต่าง ๆ เพื่อให้ประชาชนเกิดประโยชน์สูงสุด ได้รับการบริการที่ดียิ่งขึ้นและระบบสุขภาพมีความยั่งยืน
“ระบบหลักประกันสุขภาพของประเทศไทยสามารถเป็นตัวอย่างให้กับนานาประเทศและได้รับเชิญให้นําเสนอประสบการณ์ดําเนินงานในการประชุมเวทีระดับโลก เป็นต้นแบบให้หลายประเทศเข้ามาศึกษา ดูงาน นอกจากนี้ในปีนี้คณะรัฐมนตรียังอนุมัติงบกลาง 5,000 ล้านบาท ให้กระทรวงสาธารณสุขใช้ในการพัฒนาระบบบริการ อาทิ การดูแลรักษาผู้ป่วยใน และผู้ป่วยทารกวิกฤต” ศ.คลินิก เกียรติคุณ นายแพทย์ปิยะสกล กล่าว
ด้านนายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ (สปสช.) กล่าวว่า โครงการ 30 บาทรักษาทุกโรค หรือระบบหลักประกันสุขภาพแห่งชาติหรือบัตรทองยังเดินหน้าต่อไปรัฐบาลไม่เคยยกเลิกโครงการ รวมทั้งสนับสนุนการดําเนินการ ล่าสุดคณะรัฐมนตรีรัฐบาลพลเอกประยุทธ์ จันทร์โอชา นายกรัฐมนตรี เพิ่งอนุมัติงบประมาณกองทุนหลักประกันสุขภาพแห่งชาติปีงบประมาณ 2561 ซึ่งได้รับเพิ่มขึ้นจากปีงบประมาณ 2560 ถึงร้อยละ 4.28 คิดเป็นเงิน 7,088.29 ล้านบาท ขณะที่งบเหมาจ่ายรายหัวก็ได้รับ 3,197.32 บาทต่อประชากร โดยได้รับเพิ่มขึ้นหัวละ 87.45 บาท จากปี 2560 ที่ได้รับ 3,109.87 บาทต่อประชากร ขณะเดียวกันคณะกรรมการหลักประกันสุขภาพแห่งชาติยังได้พัฒนาสิทธิประโยชน์และคุณภาพบริการเพิ่มขึ้นตลอดเวลาเพื่อให้ประชาชนได้รับบริการที่ดีที่สุด
“สปสช. ขอยืนยันว่าข่าวที่มีการเผยแพร่ในโลกออนไลน์ว่ารัฐบาลจะยกเลิกโครงการ 30 บาทหรือระบบหลักประกันสุขภาพแห่งชาตินั้นเป็นข่าวที่ไม่มีมูลความจริงสิ่งที่เกิดขึ้นในขณะนี้คือรัฐบาลกําลังพัฒนาให้ระบบดีขึ้น”เลขาธิการ สปสช. กล่าว
********************************* 27 เมษายน 2560
รัฐบาลไทย-ข่าวทำเนียบรัฐบาล-รอง นรม.  และ รมว. สธ. ขับเคลื่อนโครงการด้านสาธารณสุขเน้นการทำงานแบบบูรณาการเข้าถึงชุมชน เพื่อให้ประชาชนได้ประโยชน์อย่างแท้จริง
วันศุกร์ที่ 16 สิงหาคม 2562
รอง นรม.  และ รมว. สธ. ขับเคลื่อนโครงการด้านสาธารณสุขเน้นการทํางานแบบบูรณาการเข้าถึงชุมชน เพื่อให้ประชาชนได้ประโยชน์อย่างแท้จริง
นายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานการประชุม คณะกรรมการกองทุนสนับสนุนการสร้างเสริมสุขภาพ ครั้งที่ 7/2562
วันนี้ ( 16 สิงหาคม 2562) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานการประชุม คณะกรรมการกองทุนสนับสนุนการสร้างเสริมสุขภาพ ครั้งที่ 7/2562 ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมเห็นชอบ แผนการดําเนินงานประจําปี พ.ศ 2563 ซึ่งกําหนดตัวชี้วัดหลักที่สอดคล้องกับเป้าหมายและตัวชี้วัดแผนหลัก 3 ปี และสอดคล้องกับยุทธศาสตร์ชาติ20ปี ถึงร้อยละ89.3อาทิ เสริมประสิทธิภาพงานควบคุมยาสูบระดับเขตและจังหวัด ขับเคลื่อนงานศูนย์อํานวยการความปลอดภัยทางถนนเน้นอําเภอเสี่ยง283อําเภอ และแก้ปัญหารถจักรยานยนต์ในกลุ่มเสี่ยง เพิ่มกิจกรรมทางกายในโรงเรียน สถานประกอบการ และชุมชนตามแผนกิจกรรมทางกายชาติ ลดอัตราภาวะน้ําหนักตัวเกินและโรคอ้วนในวัยเรียนให้น้อยกว่าร้อยละ10สนับสนุนขับเคลื่อนยุทธศาสตร์ถุงยางอนามัยแห่งชาติและจังหวัดต้นแบบยุติเอดส์ เกิดกลไกระดับอําเภอดูแลสุขภาวะเด็กกลุ่มเปราะบางเข้าถึงสิทธิและสวัสดิการของรัฐ กลุ่มคนไร้บ้านมีศักยภาพความพร้อมในการกลับคืนสู่สังคม สนับสนุนขับเคลื่อนด้านวิชาการ การใช้กัญชาทางการแพทย์ ให้ประชาชนได้ประโยชน์สูงสุดจากการใช้กัญชา กัญชง หรือพืชสมุนไพรอื่นๆ
นอกจากนี้ ที่ประชุมได้พิจารณาเห็นชอบ โครงการควบคุมการบริโภคเครื่องดื่มแอลกอฮอล์และยาสูบ โดยมีกรมควบคุมโรค กระทรวงสาธารณสุข เป็นผู้รับผิดชอบดําเนินโครงการ โดยมีระยะดําเนินการ 20เดือน (ตั้งแต่ 1 สิงหาคม 2562-31 มีนาคม 2564) เพื่อให้การดําเนินงานต่อเนื่องขยายครอบคลุมพื้นที่และกลุ่มเป้าหมายขับเคลื่อนกลไกการดําเนินงานควบคุมเครื่องดื่มแอลกอฮอล์และยาสูบตามยุทธศาสตร์ชาติที่เข้มแข็งผ่านคณะกรรมการทุกระดับของภาคีทุกภาคส่วน มีการบูรณาการการลงพื้นที่เฝ้าระวังบังคับใช้กฎหมาย โดยมีการรณรงค์ประชาสัมพันธ์ความรู้ กฎหมาย นโยบายการควบคุมเครื่องดื่มแอลกอฮอล์และยาสูบ แก่ประชาชน ภาคีเครือข่ายรวมถึงผู้ที่เกี่ยวข้องให้เกิดค่านิยมไม่สูบบุหรี่ในสังคม โดยมีการทํางานเชิงรุกแบบบูรณาการอย่างเป็นระบบและมีคุณภาพทั้งในสถานบริการสุขภาพและในชุมชน
ทั้งนี้ รองนายกรัฐมนตรี กําชับให้ดําเนินโครงการเป็นไปด้วยความรัดกุม ครอบคลุมสําเร็จตามเป้าหมาย แผนงานที่วางไว้ โดยมีการบูรณาการทํางานร่วมกันทุกภาคส่วนให้เกิดผลสําเร็จเป็นรูปธรรมพร้อมสนับสนุน สสส. และภาคีเครือข่าย ซึ่งหลายโครงการของ สสส. ที่ขับเคลื่อนอยู่ส่งผลให้เกิดการเปลี่ยนแปลงในระดับพื้นที่อย่างชัดเจน อาทิ สนับสนุนการขับเคลื่อนระบบสุขภาพระดับอําเภอทั่วประเทศอย่างน้อย800อําเภอ ผ่านกลไก คณะกรรมการพัฒนาคุณภาพชีวิต(พชอ) ซึ่งทํางานร่วมกับกระทรวงมหาดไทย และกระทรวงสาธารณสุข เพื่อเสริมสมรรถนะการจัดการสุขภาพในพื้นที่ แต่ขอให้ สสส.เน้นการทํางานลงไปถึงพื้นที่ ลงถึงชุมชน เพื่อให้ประชาชนได้ประโยชน์อย่างแท้จริง เพราะ สสส. เป็นพลังที่จะช่วยให้การทํางานตามนโยบายของรัฐบาลถูกนําไปปรับใช้อย่างแท้จริง
................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ชิมช้อปใช้”กระตุ้นเศรษฐกิจผลสำเร็จสูงยอดใช้จ่ายพุ่ง2.8หมื่นล้าน  กว่า12ล้านสิทธิ์ลุ้นโชครอบสุดท้ายรางวัลใหญ่รถยนต์ –รถกระบะ
วันจันทร์ที่ 3 กุมภาพันธ์ 2563
“ชิมช้อปใช้”กระตุ้นเศรษฐกิจผลสําเร็จสูงยอดใช้จ่ายพุ่ง2.8หมื่นล้าน  กว่า12ล้านสิทธิ์ลุ้นโชครอบสุดท้ายรางวัลใหญ่รถยนต์ –รถกระบะ
รมว.คลังเป็นประธานพิธีจับรางวัล “ชิมช้อปใช้ลุ้นโชคใหญ่” รอบสุดท้าย แจกรางวัลใหญ่รถยนต์ Toyota Altis (limo) มูลค่า 829,000 บาท และรถกระบะ Toyota Hilux Revo มูลค่า 595,000 บาท ให้กับผู้ใช้จ่ายผ่านกระเป๋า G - Wallet 2 ระหว่างวันที่ 27 ก.ย.62-31 ม.ค.63
นายอุตตม สาวนายน รัฐมนตรีว่าการกระทรวงการคลัง เป็นประธานในพิธีจับรางวัล “ชิมช้อปใช้ลุ้นโชคใหญ่” ในรอบสุดท้าย แจกรางวัลใหญ่รถยนต์ Toyota Altis (limo) มูลค่า 829,000 บาท และรถกระบะ Toyota Hilux Revo มูลค่า 595,000 บาท ให้กับผู้ใช้จ่ายผ่านกระเป๋า G - Wallet 2 ระหว่างวันที่ 27 กันยายน 2562 - วันที่ 31 มกราคม 2563 จํานวนสิทธิ์ในการลุ้นรางวัลในครั้งนี้กว่า 12 ล้านสิทธิ์ จากยอดการใช้จ่ายกว่า 17,000 ล้านบาท ที่กระทรวงการคลัง เมื่อวันที่ 3 กุมภาพันธ์ 2563
นายผยง ศรีวณิช กรรมการผู้จัดการใหญ่ ธนาคารกรุงไทย ให้รายละเอียดเกี่ยวกับรางวัลชิมช้อปใช้ลุ้นโชคใหญ่ ครั้งที่ 6 ซึ่งเป็นรอบสุดท้ายของโครงการว่า นอกจากรางวัลรถยนต์ Toyota Altis (limo) และรถกระบะToyota Hilux Revo คันที่ 3 แล้ว ยังมีรางวัลอื่นๆ แบ่งเป็นรางวัลของผู้ใช้จ่ายผ่านกระเป๋า G - Wallet 2 จํานวน 74 รางวัล ประกอบด้วย รถมอเตอร์ไซค์ Honda New PCX150 จํานวน 2 รางวัล TV Sumsung TV55RU7400 จํานวน 4 รางวัล ทองคําหนัก 1 บาท จํานวน 8 รางวัล และทองคําหนัก 50 สตางค์ จํานวน 58 รางวัล และเป็นรางวัลสําหรับร้านค้า 17 รางวัล ได้แก่ ทองคําหนัก 1 บาท จํานวน 2 รางวัล และทองคําหนัก 50 สตางค์ จํานวน 15 รางวัล โดยตลอดระยะเวลาของโครงการ มียอดการใช้จ่ายกว่า 28,500 ล้านบาท แบ่งเป็นการใช้จ่ายผ่านกระเป๋าแรกประมาณ 11,500 ล้านบาท และผ่านกระเป๋า G – Wallet 2 กว่า 17,000 ล้านบาท จากประชาชนที่ได้รับสิทธิ์ทั้งสิ้น 12.6 ล้านคน และมีร้านค้าเข้าร่วมโครงการ 170,000 ราย
โครงการชิมช้อปใช้ นับว่าประสบความสําเร็จอย่างล้นหลาม ประชาชนให้ความสนใจเข้าร่วมโครงการจํานวนมาก จากยอดลงทะเบียนรับสิทธิ์ ทั้งเฟส 1-3 เปิดให้ลงทะเบียนเพียงไม่กี่ชั่วโมง ก็เต็มตามจํานวนที่กําหนดไว้ในแต่ละวัน ส่วนร้านค้าที่เข้าร่วมโครงการ มีปริมาณมากเพียงพอครอบคลุมทุกอุตสาหกรรมบริการ และกระจายทุกภูมิภาคของประเทศที่มีมากกว่า 170,000 ราย ส่งผลให้ยอดการใช้จ่ายผ่านกระเป๋า G-Wallet 2 เพิ่มขึ้นอย่างต่อเนื่อง จากยอดผู้รับสิทธิที่ร่วมลุ้นรางวัลในทุกสัปดาห์ ตลอดระยะเวลา 5 ครั้งที่ผ่านมา มีจํานวนมากกว่า 4 แสนสิทธิ์ต่อครั้ง และยอดรวมการใช้จ่ายตั้งแต่วันที่ 27 กันยายน 2562 – 31 มกราคม 2563 รับสิทธิ์ลุ้นรางวัลรถยนต์และรถกระบะ มีจํานวนมากกว่า 12 ล้านสิทธิ์ โดยนับจากยอดการใช้จ่ายสะสมทุกๆ 1,000 บาท รับ 1 สิทธิ์
สําหรับผู้โชคดีที่ได้รับรางวัลรถยนต์ Toyota Altis (limo) ได้แก่ คุณเสถียร วิไพบูลย์ และรางวัลรถกระบะToyota Hilux Revo ได้แก่ คุณธานินทร์ มะโร ส่วนรางวัลอื่นๆ สามารถตรวจสอบรายชื่อได้ทาง www.ชิมช้อปใช้.com ซึ่งผู้โชคดีที่ได้รับรางวัล นําหลักฐานมาแสดงเพื่อรับรองภายใน 30 วัน นับจากวันที่ประกาศรายชื่อผู้โชคดี
ทั้งนี้ โครงการชิมช้อปใช้ เป็นหนึ่งในมาตรการกระตุ้นเศรษฐกิจ เพื่อให้เกิดการใช้จ่ายภายในประเทศ และกระจายรายได้สู่ฐานรากของประเทศ รวมทั้งเป็นการสร้างประสบการณ์ให้กับประชาชนในการชําระเงินผ่านช่องทางอิเล็กทรอนิกส์ ซึ่งเป็นส่วนหนึ่งในการผลักดันสังคมไร้เงินสด ตามนโยบาย Thailand 4.0 ของรัฐบาล
ฝ่ายกลยุทธ์การตลาด
โทร.02-208-4174-8
รัฐบาลไทย-ข่าวทำเนียบรัฐบาล-ทอท.ผ่อนปรนให้ผู้โดยสารนำเจลล้างมือ (Liquid hand sanitizer) ติดตัวขึ้นห้องโดยสารอากาศยานหรือเข้าไปในเขตหวงห้ามของท่าอากาศยาน [กระทรวงคมนาคม]
วันอาทิตย์ที่ 29 มีนาคม 2563
ทอท.ผ่อนปรนให้ผู้โดยสารนําเจลล้างมือ (Liquid hand sanitizer) ติดตัวขึ้นห้องโดยสารอากาศยานหรือเข้าไปในเขตหวงห้ามของท่าอากาศยาน [กระทรวงคมนาคม]
ทอท.ผ่อนปรนให้ผู้โดยสารนําเจลล้างมือ (Liquid hand sanitizer) ติดตัวขึ้นห้องโดยสารอากาศยานหรือเข้าไปในเขตหวงห้ามของท่าอากาศยาน
บริษัท ท่าอากาศยานไทย จํากัด (มหาชน) (ทอท.) ได้ดําเนินการตามประกาศสํานักงานการบินพลเรือนแห่งประเทศไทย เรื่อง หลักเกณฑ์และเงื่อนไขการตรวจค้นเจลล้างมือ (Liquid hand sanitizer) ที่จะนําขึ้นบนห้องโดยสารอากาศยานหรือนําเข้าไปในเขตหวงห้ามของสนามบินสาธารณะภายใต้มาตรการเฝ้าระวังสถานการณ์โรคติดเชื้อไวรัสโคโรนา 2019 (COVID-19) พ.ศ. 2563 โดยตั้งแต่วันที่ 27 มีนาคม 2563 เป็นต้นไป ท่าอากาศยานทั้ง 6 แห่งของ ทอท. ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานภูเก็ต ท่าอากาศยานเชียงใหม่ ท่าอากาศยานหาดใหญ่ และท่าอากาศยานแม่ฟ้าหลวง เชียงราย ได้ผ่อนปรนให้ผู้โดยสารนําเจลล้างมือ (Liquid hand sanitizer) ติดตัวขึ้นห้องโดยสารอากาศยานหรือเข้าไปในเขตหวงห้ามของท่าอากาศยานได้
ในบรรจุภัณฑ์ที่มีความจุไม่เกิน 350 มิลลิลิตร (12 ออนซ์) จากเดิม 100 มิลลิลิตร (3.5 ออนซ์) ต่อบรรจุภัณฑ์โดยบรรจุภัณฑ์ต้องมีลักษณะที่ปิดสนิทและมีข้อความระบุปริมาตรของบรรจุภัณฑ์ชัดเจน สําหรับของเหลว เจล สเปรย์ อื่นๆ เช่น ยาสีฟัน น้ําหอม ครีมทาผิว ฯลฯ สามารถนําติดตัวขึ้นบนอากาศยานหรือเข้าไปในเขตหวงห้ามในท่าอากาศยานได้ ในบรรจุภัณฑ์ที่มีความจุไม่เกิน 100 มิลลิลิตร โดยบรรจุภัณฑ์ต้องมีลักษณะที่ปิดสนิทและมีข้อความระบุปริมาตรของบรรจุภัณฑ์ชัดเจน ทั้งนี้ ผู้โดยสารสามารถนําติดตัวขึ้นบนอากาศยานรวมกันได้ไม่เกินคนละ 1,000 มิลลิลิตร โดยนําของเหลวฯ แยกออกจากสัมภาระอื่นใส่ถาดก่อนนําผ่านเครื่องเอ็กซเรย์ อย่างไรก็ตามการผ่อนปรนดังกล่าวจะยังคงดําเนินไปจนกว่ามาตรการของโรคติดเชื้อไวรัส COVID-19 จะสิ้นสุดตามประกาศของกระทรวงสาธารณสุข